Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2355

b) pontjában említett tengerentúli országok és területek érdekeinek képviseletéről 26. Nyilatkozat a Közösség legkülső régióiról 27. Nyilatkozat a közös kül- és biztonságpolitika területén történő szavazásról 28. Nyilatkozat a közös kül- és biztonságpolitika területén teendő gyakorlati szabályokról 29. Nyilatkozat a közös kül- és biztonságpolitika területén a nyelvhasználatról 30. Nyilatkozat a Nyugat-európai Unióról 31. Nyilatkozat a menekültügyről 32. Nyilatkozat a rendőrségi együttműködésről 33. Nyilatkozat az EKB, illetve az EMI és az alkalmazottaik közötti jogvitákról Kelt Maastrichtban, az ezerkilencszázkilencvenkettedik év február havának hetedik napján. 2004/60/II. szám NYILATKOZAT a polgári védelemről, az energiaügyről és az idegenforgalomról A Konferencia kijelenti, hogy az Európai Unióról szóló szerződés N. cikkének (2) bekezdésében megállapított eljárásnak megfelelően, a Bizottság által a Tanácsnak legkésőbb 1996-ban benyújtott jelentés alapján megvizsgálják az Európai Közösséget létrehozó szerződés 3. cikkének t) pontjában említett területekre vonatkozó címek e szerződésbe történő bevezetésének kérdését. A Bizottság kijelenti, hogy e területeken a Közösség fellépése az Európai Közösségeket létrehozó szerződések jelenlegi rendelkezésein fog alapulni. NYILATKOZAT a tagállami állampolgárságról A Konferencia kijelenti, hogy az Európai Közösséget létrehozó szerződésben a tagállamok állampolgáraira történő utalás esetén azt a kérdést, hogy egy személy rendelkezik-e valamely tagállam állampolgárságával, kizárólag az érintett tagállam nemzeti joga alapján kell eldönteni. A tagállamok az elnökséghez benyújtott nyilatkozat útján tájékoztatásul bejelenthetik, hogy a Közösség tekintetében kit kell állampolgáruknak tekinteni, és az ilyen nyilatkozatot szükség esetén módosíthatják. NYILATKOZAT az Európai Közösséget létrehozó szerződés harmadik részének III. és VI. címéről A Konferencia megerősíti, hogy az Európai Közösséget létrehozó szerződés harmadik része III. címének a tőkéről és fizetési műveletekről szóló 4. fejezetében, valamint a gazdaság- és monetáris politikáról szóló VI. címében foglalt rendelkezések alkalmazásakor – a 109j. cikk (2)–(4) bekezdésének és a 109k. cikk (2) bekezdésének sérelme nélkül – azt a szokásos gyakorlatot kell követni, amely szerint a Tanács gazdasági, illetve pénzügyminiszteri összetételben ülésezik. NYILATKOZAT az Európai Közösséget létrehozó szerződés harmadik részének VI. címéről A Konferencia megerősíti, hogy amikor az Európai Tanács a gazdasági és monetáris unióra vonatkozó ügyeket vitat meg, az Európai Tanács elnöke meghívja a gazdasági és pénzügyminisztereket az Európai Tanács üléseire. NYILATKOZAT a harmadik országokkal való monetáris együttműködésről A Konferencia megerősíti, hogy a Közösség célja a stabil nemzetközi monetáris kapcsolatokhoz való hozzájárulás. E célból a Közösség kész együttműködni az egyéb európai országokkal, valamint azokkal a nem európai országokkal, amelyekkel a Közösség szoros gazdasági kapcsolatokat tart fenn. NYILATKOZAT a San Marino Köztársasággal, a Vatikánvárosi Állammal és a Monacói Hercegséggel fenntartott monetáris kapcsolatokról A Konferencia megállapodott abban, hogy az Európai Közösséget létrehozó szerződés a Közösség közös valutájának, az ECU-nek a bevezetéséig nem érinti az Olaszország és San Marino, illetve Vatikánváros, valamint a Franciaország és Monaco között fennálló monetáris kapcsolatokat. A Közösség vállalja, hogy elősegíti a meglévő megállapodások újratárgyalását, ami az ECU mint közös valuta bevezetésével szükségessé válhat. 2004/60/II. szám NYILATKOZAT az Európai Közösséget létrehozó szerződés 73d. cikkéről A Konferencia megerősíti, hogy a tagállamoknak az Európai Közösséget létrehozó szerződés 73d. cikke

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes